Koji je postupak prijave ispita na daljinu? (nastavnici)
Usmeni ispit na daljinu na Filozofskom fakultetu Sveučilišta u Zagrebu provodi se korištenjem aktivnosti BigBlueButton u sustavu učenja na daljinu Omega (<link> Pismeni ispit na daljinu provodi se preko sustava Omega, a ako se radi o seminarskim radovima, može se, osim aktivnosti Test, koristiti i aktivnost Zadaća.

Ispit je potrebno prethodno prijaviti ili odjaviti kroz sustav ISVU, sukladno uobičajenim pravilima i postupkom za prijavu i odjavu ispita (čl. 50 i čl. 51 Pravilnika o studiranju). (<link>

U slučaju neplaniranog prekida ispita (gubitak internetske veze, nestanka struje, neki drugi neplanirani razlog), nastavnik odlučuje o daljnjem provođenju ispita, odnosno, želi li nakon ponovne uspostave veze nastaviti s istim ili postaviti drugo ispitno pitanje u slučaju usmenog ispita, ili ponoviti cijelo testiranje u slučaju pismenog ispita.